Unintended

„Unintended“ je piaty a zároveň posledný singel z debutového albumu Showbiz anglickej alternatívnej rockovej kapely Muse. V Spojenom kráľovstve sa začal predávať 30. mája 2000 vo formáte dvoj-CD a na 7" vinylu. „Unintended“ jedným z dvoch singlov Muse, ktorý vyšiel tiež na audiokazete. Skladba sa ďalej objavila na  Hullabaloo: Live at Le Zenith, Paris. Skupina skladbu „Unintended“ zahrala aj v roku 2007 na júnových koncertoch v londýnskom štadióne vo Wembley. Z tohto koncertu vzišla koncertná kompilácia HAARP. 

Počas živých koncertov hrá väčšinou hlavnú gitarovú melódiu basista Chris Wolstenholme. Často si na túto skladbu berie buď elektroakustickú alebo elektrickú gitaru. Aby však pieseň nezostala bez basov, používa pedál typu Roland PK-5. V období Absolution Muse na svojich koncertoch pieseň „Unintended“ spravidla nehrával, no neskôr ho hrávali pomerne často. Práve pri posledných vystúpeniach hral Matt Bellamy ústrednú melódiu na klasickú elektroakustickú gitaru, zatiaľ čo Chris hrá basy.

 Videoklip 
Skladba „Unintended“ patrí k menšiemu počtu piesní od Muse, ktoré sú upokojujúce a dojímavé. Taký je tiež klip, ktorý nie je, na rozdiel od ostatných klipov z albumu Showbiz, plný hystérie a nekončí tragicky. Všetci traja členovia sa nachádzajú v tmavej surreálnej miestnosti. Kým Matthew sedí na posteli a spieva, do miestnosti vojde Dominic, ktorý si s bicími paličkami v rukách sadne na stoličku. Chris v izbe stojí, hrá na elektrický kontrabas a vedľa neho sa „zrkadlí“ obraz vlniacich sa dvoch žien.

Videoklip režíroval Howard Greenhalgh, ktorý spolupracoval aj s kapelami Genesis alebo Placebo. Zaujímavé je, že pôvodne mal byť klip v štýle malého vystúpenia. Avšak z nejakých dôvodov režisér Greenhalgh zabudol na natáčanie obstarať pre Dominica biciu súpravu, a preto vo videu Dominic, rovnako tak ako zvyšok členov kapely, len sedí nečinne s paličkami.

 Verzie singlu 
 „Unintended“ - 3:57
 „Recess“ - 3:35
 „Falling Down (Live Acoustic)“ - 5:10
 „Unintended Video“ - 4:00
 Akustická živá verzia „Falling Down“ bola nahraná v roku 1999 pre parížske rádio Oui FM.
CD 2
 „Unintended“ - 3:57
 „Nishi“ - 2:42
 „Hate This And I'LL Love You (Live Acoustic)“ - 5:00
 Verzia songu „Hate This & I'll Love You“ bola nahraná v roku 1999 pre parížske rádio Oui FM.
7" Vinyl
 „Unintended“ - 3:57
 „Sober (Live)"
 Audiokazeta
 „Unintended“ - 3:57
 „Sober (Live)“
 Beneluxská verzia
 „Unintended“ - 3:57
 „Recess“ - 3:35
 „Falling Down (Live Acoustic)“ - 5:10
 „Sober (Live)“
 Koncertná verzia „Sober“ bola nasnímaná v amesterdamskom kultúrnom centre Paradiso (6. január 2000).

 Referencie 

 Externé odkazy 
 Text k songu „Unintended“

Kategória:Single skupiny Muse
Kategória:Piesne z 1999
Kategória:Single z 2000
Kategória:Piesne skupiny Muse